
СИСТЕМА
 ЗА ПРИЕМАНЕ НА УЧЕНИЦИ В ПЪРВИ КЛАС В ОБЩИНСКИТЕ УЧИЛИЩА НА ТЕРИТОРИЯТА НА 
ГР. СВОГЕ 
за учебната 2019/2020 година
І. ОБОСНОВКА
          Разработването на Система за прием на ученици в първи клас в училищата в гр. Своге е продиктувано от чл. 43, ал. 1 от Наредба № 10  от 01.09.2016 г за организация на дейностите в училищното образование/./ посл. изм. и доп. ДВ , бр. 82 от 2018 г./ За прием на ученици в първи клас за всяко населено място с повече от едно училище, Общините трябва да разработят система за прием. В гр. Своге училища, които осъществяват прием на І клас са: Средно училище „Иван Вазов“ и Начално училище „Д-р Петър Берон“. Чрез приемане на тази Система ще бъдат въведени ясни и точни правила по приема на ученици в І клас, съгласно действащата нормативна уредба. 
         Изискванията на чл. 43, ал. 1-8 от Наредба №10 са обсъдени на среща с представители на общинската администрация и директори на общински училища от гр. Своге, в които се осъществява прием на ученици в първи клас.
          Заложените правила в системата ще бъдат достъпни на сайта на училищата и на Община Своге за информация на заинтересованите родители.
         Освен улесняването на родителите и директорите, с утвърждаването на Системата ще бъде оптимизирана работата на общинската администрация, която според чл. 256, ал. 1, т. 2 от Закона за предучилищното и училищното образование е длъжна да осигурява и контролира обхвата на подлежащите за записване в първи клас, както и на всички деца и ученици в задължителна училищна възраст.
ІІ. ОРГАНИЗАЦИЯ НА ПРИЕМА В УЧЕБНИТЕ ЗАВЕДЕНИЯ       
1. Общинската администрация изготвя Списък на учениците, които следва да постъпят в І клас и го изпраща в училищата, съгл. чл. 47, ал. 1 от Наредба №10 за организацията на дейностите в училищното образование
                                                              Срок: 31.01. 2019 г.
2. Изготвяне Система за приемане на ученици в І клас в общинските училища на територията на гр. Своге за учебната 2019-2020 г., задължителен за училищата от гр. Своге, както и сроковете и критериите за класиране при спазване на нормативните документи. Публикува се на сайта на общината и училищата.
                                                              Срок: 30.03.2019 г.
3. Утвърждаване на училищния план-прием за І клас от Директорите след становището на Обществения съвет на основание чл. 44, ал. 1 от Наредба № 10 за организацията на дейностите в училищното образование
                                                                    Срок: 30.03.2019 г.
4. Назначаване на комисия по приема от директора на училището на основание чл. 45, ал. 1 от Наредба №10 и в съответствие с чл. 72 от Закона за предучилищното и училищното образование и чл. 36, ал. 1 от Наредба №5 от 2016 г. за предучилищното образование.           Срок: 30.04.2018 г.

ЗАДЪЛЖИТЕЛНИ СРОКОВЕ:
4.1.   Приемане на заявление за прием на ученици в І клас.                           
                                                              Срок: 30.04.2019 г. – 15.05.2019 г.                                                                                                                                                                                 
4.2.  Училищната комисия извършва І-во класиране по приетите и утвърдени критерии.                                       Срок: 15.05.2019 г. – 17.05.2019 г. вкл.
4.3.  Записване на децата след І-во класиране в съотвeтното училище.
                                                        Срок: 03.06.2019 г. – 06.06.2019 г. вкл.  
                          
4.4.  Обявяване на свободни места след І- во класиране.
                                                        Срок: 07.06.2019 г. – 10.06.2019 г. вкл.
4.5.  Приемане на документи за ІІ - ро класиране. 
                                                        Срок: 11.06.2019 г. – 12.06.2019 г. вкл.
4.6.   Обявяване резултатите от класирането. 
                                                              Срок: 13.06.2019 г.
4.7.   Записване след ІІ - ро класиране.  
                                                        Срок: 14.06.2019 г. – 17.06.2019 г. вкл.
4.8.   Списъците на записаните ученици се обявяват на видно място в училище, както и на сайта на училището.             Срок: 19.06.2019 г.
5. За гарантиране правотo на образование, съгласно чл.12, ал. 1 от ЗПУО и осигурена възможност за достъп на всички до него, приемането на ученици се извършва и до 15.09.2018 г. при наличие на свободни места и достигане на максималния брой – 22 ученици в паралелка І клас.
6. В случай, че има незаписани ученици след обявените срокове, приемането им в І клас над определения в училището план-прием ще се извършва само с разрешение на Началника на Регионално управление на образованието – София-регион по мотивирано предложение на директора на училището при спазване разпоредбите на чл. 46 от Наредба № 10 /01.09.2016 г.
ІІІ. КРИТЕРИИ ЗА ОСЪЩЕСТВЯВАНЕ НА ПРИЕМА В ПЪРВИ КЛАС

           1. Водещ критерий  за записване в първи клас е близостта до училището по настоящ/постоянен адрес на детето с цел най-кратко пътуване за достигане до училището. Посочва се по-благоприятния за детето адрес. В територията на средищните училища се включват и деца от населени места без училище, от които са насочени учениците.
     2. Децата, които отговарят на водещия критерий – близост до училището, ще се разпределят в 4 групи:
· Първа група – 1) Ако постоянният/настоящият адрес на детето е в прилежащия район и не е променян в последните 3 и повече години преди подаване на Заявлението за записване.  
2) По-голям брат/сестра до 12-годишна възраст в училището, независимо от постоянния/настоящия адрес;
· Втора група – ако постоянният/настоящият адрес на детето в прилежащия район е повече от 1 година, но е  променен през  последните  от 1 до 3 години преди подаване на Заявлението.
· Трета група – деца с постоянен/настоящ адрес в прилежащия район на училището, но е променен през последната 1 година преди подаване на Заявлението.
· Четвърта група – деца с постоянен/настоящ адрес извън прилежащия
район на училището към деня на подаване на Заявлението.
За разпределянето в групите се взема посоченият в заявлението адрес, който е по-благоприятен за ученика. 
           3.   С предимство при класиране се ползват следните категории деца: 
· Дете с трайни увреждания над 50%;
· Дете с починал/и  родител/и;
· Дете от многодетно семейство;
· Наличие на други деца от семейството, учещи в същото училище, независимо от адресната им регистрация;
· Близост на местоработата на един от родителите;
· Деца на учители от училището.
         Приемът в училищата се осъществява последователно по реда на групите в т. 2, като първо се приемат децата от първа група и ползващите предимство.
          4. Ползването на предимство при подаване на Заявление се доказват в момента на подаването му. На място се представят всички документи, доказващи предимство на детето при класиране.
           5.  Децата от ромски произход се разпределят пропорционално в паралелките, съгласно Стратегията за ромската интеграция 2015-2020 година.
           Ученици, които не са с адресна регистрация в гр. Своге се приемат само при наличие на свободни места в училището, в което кандидатстват и при наличие на предимство, съгласно раздел ІІІ, т.3.
ІV. ЗАПИСВАНЕ НА УЧЕНИЦИ В ПЪРВИ КЛАС
           Родителите подават документи в училищата на територията на гр. Своге и записват децата си в сроковете, посочени в графика за дейностите.
1. Необходими документи:
· Попълнено Заявление по образец;
· Копие от Удостоверение за раждане на детето;
· Удостоверение за завършена подготвителна група;
· Декларация/ако детето не е посещавало подготвителна група- причини/;
· Документи, удостоверяващи предимство при класиране /раздел ІІІ, т. 3/;
· Заявление за постъпване в І клас за дете на 6-годишна възраст /по желание на родителите/.

	 
№
	Училище
	Адрес
	Брой паралелки

	1

	СУ „Иван Вазов“
	Гр. Своге, ул. Звънче, №5
	2

	
2
	
НУ „Д-р Петър Берон“

	Гр. Своге, кв. Дренов, ул. Миньорска №5
	
1



2. Мониторинг на Системата: Директорите изпращат окончателните списъци за приетите и записани ученици в І клас в Общинска администрация гр. Своге до 15.09.2019 г. 
	Принципът, на основата на който се осъществява конституционното право на образование, е правото на избор  на училище и вид на обучение, съобразно личните предпочитания на родителите и възможностите на всяко дете. 
             Този принцип не може да бъде проведен в абсолютна степен в случаите, когато броят на подадените заявления е по-голям от броя на местата за обучение в избраното училище. В тези случаи директорът  насочва  родителите на учениците, подаващи заявления към друго училище в града, където има възможност да бъдат приети и записани желаещите, при наличие на свободни места. 
Настоящата Система за прием на ученици от І клас в гр. Своге за 2019/2020 учебна година се утвърждава от Кмета на общината и е задължителна за изпълнение от директорите на училища в гр. Своге, осъществяващи прием на ученици в І клас.

Съгласували:

Мария Владимирова
Директор Дирекция ПАО

Нина Копринджийска
Заместник-кмет


Изготвил: 
Николина Иванова
Мл. експерт „Образование“
